text: Rebekka rann seg til trygt silvur
text: #000001
text: - men iðraði seg um, at Maria Biskopstø ikki fekk pláss á pallinum.
text: #000002
text: Rebekka Fuglø rann seg í dag til eitt flott silvurheiðursmerki í 800 metra renning. Hon kundi ikki hótta Rachel Franklin frá Manoy, sum vann kappingina.
text: #000003
text: Hinvegin var tað ongin, sum kundi hótta Rebekku á øðrum plássi.
text: #000004
text: - Eg eri bara mega glað. Eg visti, at Rachel var sterk, men var í iva um hvussu langt mín styrki fór at røkka. Eg havi verið dravað av einum skaða í knænum, og havi ikki kunna vant 100 prosent upp til oyggjaleikirnar.
text: #000005
text: - Beint nú føli eg meg bara mega signaða. Tað var sum um eg fekk eyka styrki til renningina í dag. Eg eri bara so kedd av, at tað ikki eydnaðist Mariu at gerast nummar trý. Eg hevði so viljað, at vit kundi verið tvær føroyskar gentur á pallinum í dag, segði Rebekka Fuglø beint eftir at vera komin á mál.
text: #000006
text: Leingi sá tað gott út hjá Mariu Biskopstø. Eftir fyrsta umfarið legði hon seg á odda í bólkinum, sum elti Rachel og Rebekku, og hon helt seg á triðja plássinum tað mesta av umfarinum.
text: #000007
text: Men hinar tóku inn aftur á hana, og í endaspurtinum orkaði Maria ikki meira, og varð yvirhálað av tveimum kvinnum, so hon endaði sum nummar fimm. Men tá hevði hon eisini givið alt, sum hon átti, og mátti hjálpast inn í skuggan.
text: #000008
text: - 800 metrar eru altíð harðir at renna, og við hesum hitanum og vætuni í luftini er tað eyka hart, segði Rebekka Fuglø.
text: #000009
text: Rachel Franklin av Manoy vann í tíðini 2:09,87, meðan Rebekka kom inn í tíðini 2:13,53.
text: #000010
text: EB/Streymur hevur tryggjað sær sætið í deildini
  Dreymahøgg hjá Daniel - Hørður sigraði
  Venjingarlega fyri landsliðnum og skeið fyri venjarum um vikuskiftið
  Kári á Høvdanum takkar fyri seg á altjóða pallinum
text: #000014
text: Venjingarlega fyri landsliðnum og skeið fyri venjarum um vikuskiftið
text: #000017
text: Kári á Høvdanum takkar fyri seg á altjóða pallinum
text: #000018